
ŠAKIŲ RAJONO SAVIVALDYBĖS TARYBA

SPRENDIMAS
[bookmark: _Hlk60671426]DĖL MAKSIMALIŲ SOCIALINĖS GLOBOS IR SOCIALINĖS PRIEŽIŪROS PASLAUGŲ IŠLAIDŲ FINANSAVIMO ŠAKIŲ RAJONO SAVIVALDYBĖS GYVENTOJAMS DYDŽIŲ NUSTATYMO

2024 m. sausio 19 d. Nr. T-10
Šakiai

	Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, 16 straipsnio 1 dalimi,  Lietuvos Respublikos socialinių paslaugų įstatymo 13 straipsnio 4 dalies 9 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl socialinių paslaugų finansavimo ir lėšų apskaičiavimo metodikos patvirtinimo“, 32 ir 36 punktais bei atsižvelgdama į Lietuvos Respublikoje 2023 m. teikiamas vidutines socialinės globos ir socialinės priežiūros kainas, Šakių rajono savivaldybės taryba n u s p r e n d ž i a:
1. Nustatyti:
	1.1. Maksimalius socialinės globos paslaugų išlaidų finansavimo Šakių rajono savivaldybės gyventojams dydžius (pridedama);
	1.2. Maksimalius socialinės priežiūros paslaugų išlaidų finansavimo Šakių rajono savivaldybės gyventojams dydžius (pridedama).
2. Pripažinti netekusiu galios Šakių rajono savivaldybės tarybos 2023 m. sausio 31 d. sprendimą Nr. T-40 „Dėl maksimalių socialinės globos ir socialinės priežiūros paslaugų išlaidų finansavimo Šakių rajono savivaldybės teritorijos gyventojams dydžių nustatymo“.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Savivaldybės meras 							         Raimondas Januševičius

